**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2021. március … | ……………………………..  Schmidt Norbert |
| ***gazdasági-pénzügyi*** | 2021. március … | ……………………………...  Zámodics Péter |
| ***jogi*** | 2021. március … | ……………………………...  dr. Oross József |

|  |  |
| --- | --- |
| **Rendelet-tervezet száma: 1 db** | |
| Rendelet-tervezet tárgya:  a közterület-használat szabályairól szóló 49/2015. (XI.4.) önkormányzati rendelet módosítása tárgyában | Rendeletet kapja:   * Önkormányzati Iroda 3 pld. * Pénzügyi Iroda 1 pld. * Városfejlesztési és -üzemeltetési iroda 1 pld. |

**A Polgármester elé terjeszthető:**

jegyző

Előzetes hatásvizsgálat

*a közterület-használat szabályairól szóló 49/2015. (XI.4.) önkormányzati rendelet módosításához*

|  |  |
| --- | --- |
| 1. társadalmi hatásai: | nincs |
| 1. gazdasági hatásai: | nincs |
| 1. költségvetési hatásai: | nincs |
| * 1. az intézkedés költségvetési egyenlegrontó hatása: |  |
| * 1. az intézkedés egyenlegrontó hatásának fedezete a költségvetésben: |  |
| * 1. az intézkedési költségvetési egyenlegjavító hatása: |  |
| * 1. az intézkedés egyenlegjavító hatásának figyelembevétele a költségvetésben: |  |
| * 1. teljes hatás: |  |
| * 1. teljes hatás az elfogadott költségvetéshez képest: |  |
| 1. környezeti következményei: |  |
| 1. egészségi következményei: |  |
| 1. adminisztratív terheket befolyásoló hatásai: | nincs |
| 1. jogszabály megalkotásának szükségessége, a jogalkotás elmaradásának várható következménye: |  |
| 1. a jogszabály alkalmazásához szükséges személyi, szervezeti, tárgyi és pénzügyi feltételek: | biztosítottak |
| 1. egyéb: | nincs |

INDOKOLÁS

*a közterület-használat szabályairól szóló 49/2015. (XI.4.) önkormányzati rendelet módosításához*

Az EFOP-4.1.2-17-2017-00069 kódszámú pályázat keretében a Móri Radnóti Miklós Általános Iskola új épületszárnyának építése kezdődött meg 2021. tavaszán a Mór Városi Önkormányzat tulajdonában lévő Mór 29 hrsz-ú ingatlanon. Az építkezés keretében a Kossuth utca és Ady utcában található épületeket lebontják, és ennek helyére egy teljesen új épületszárny épül, melyet várhatóan a munkálatok megkezdésétől számított 18 hónap után adhatnak át.

A jelenleg hatályban lévő szabályozás szerint a közterület-használat szabályairól szóló 49/2015. (XI.4.) önkormányzati rendeletben (a továbbiakban: Rendelet) foglaltak alapján a beruházás megvalósításához közterület használati engedély, valamint annak megfelelően közterület használati díj megfizetésére köteles a kivitelező.

A Rendelet hatályos 4. § (2) bekezdés g) pontja alapján nem szükséges közterület-használati engedély vagy önkormányzatnak történő bejelentés, amennyiben a közterület használata az önkormányzat saját beruházásában vagy megrendelésére történő építkezés vagy önkormányzati rendezvény miatt szükséges.

A beruházás megvalósulása a város érdeke, így javasoljuk a Rendelet módosítását akként, hogy nem szükséges közterület használati engedély, csak bejelentés az önkormányzati ingatlanon megvalósuló beruházás esetén, abban az esetben, ha nem az önkormányzat a megrendelő. Erre tekintettel a 4. § (3) bekezdésének új ponttal való kiegészítése szükséges.

A Rendelet 11. § (1) bekezdés h) pontja értelmében mentes a közterület-használati díjfizetés alól a rendelet 4. § (3) bekezdésében meghatározott közterület-használat.

**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**…/2021. (III.5.) önkormányzati rendelete**

**a közterület-használat szabályairól szóló 49/2015. (XI.4.) önkormányzati rendelet módosításáról**

Mór Városi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** Mór Városi Önkormányzat Képviselő-testületének a közterület-használat szabályairól szóló 49/2015. (XI.4.) önkormányzati rendelete 4. § (3) bekezdése helyébe a következő rendelkezés lép:

„(3) Közterület-használati engedély nélkül, kizárólag bejelentés alapján történhet a közterület-használat, amennyiben az

a) jótékonysági célú gyűjtésre vagy rendezvény tartására irányul,

b) sport és kulturális célú rendezvény tartására irányul,

c) költözködés miatt, 24 órát meg nem haladóan történik, feltéve, ha a gyalogos vagy gépjármű forgalmat nem akadályozza,

d) – a (2) bekezdés g) pontjában foglalt eset kivételével - önkormányzati tulajdonon végzett beruházáshoz szükséges.”

**2. §** Ez a rendelet a kihirdetést követő napon lép hatályba.

Fenyves Péter Dr. Taba Nikoletta

polgármester jegyző

Záradék:

A rendeletet 2021. március 5. napján kihirdettem.

Dr. Taba Nikoletta

jegyző